CELEX: 62008TN0240
Language: el
Date: 2008-06-16 00:00:00
Title: Υπόθεση T-240/08: Προσφυγή της 16ης Ιουνίου 2008 — Procter & Gamble κατά ΓΕΕΑ — Laboratorios Alcala Farma (oli)

15.8.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/60
            
         Προσφυγή της 16ης Ιουνίου 2008 — Procter & Gamble κατά ΓΕΕΑ — Laboratorios Alcala Farma (oli)
   (Υπόθεση T-240/08)
   (2008/C 209/108)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: The Procter & Gamble Company (Cincinnati, Ηνωμένες Πολιτείες) (εκπρόσωποι: N. Beckett και T. Scourfield, Solicitors)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Laboratorios Alcala Farma SL (Alcala de Henares, Ισπανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει τις αποφάσεις του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 2ας Απριλίου 2008 στην υπόθεση R 1481/2007-2 και του τμήματος ανακοπών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 17ης Ιουλίου 2007 στη διαδικασία ανακοπής αριθ. B 893 216·
            
         
               —
            
            
               να δεχθεί την ανακοπή της προσφεύγουσας κατά της από 4 Οκτωβρίου 2004 αιτήσεως καταχωρίσεως ως κοινοτικού σήματος του εικονιστικού σήματος «oli» για προϊόντα των κλάσεων 3 και 5·
            
         
               —
            
            
               να υποχρεώσει το ΓΕΕΑ να απορρίψει την ως άνω αίτηση της 4ης Οκτωβρίου 2004, και
            
         
               —
            
            
               να καταδικάσει τον αντίδικο στα δικαστικά έξοδα.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Ο αντίδικος ενώπιον του τμήματος προσφυγών
   
      Σήμα προς καταχώριση: Το εικονιστικό σήμα «oli» για προϊόντα των κλάσεων 3 και 5 — αίτηση αριθ. 4 059 176
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν δικαίωμα επί σήματος ή σημείου: Το κοινοτικό σήμα «OLAY» για προϊόντα των κλάσεων 3 και 5
   
      Απόφαση του τμήματος ανακοπών: Απόρριψη της ανακοπής στο σύνολό της
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού (ΕΚ) 40/94 δεδομένου ότι τα οικεία σήματα είναι παρόμοια και από τη χρήση του σήματος του οποίου ζητήθηκε η καταχώριση θα προκύψει κίνδυνος συγχύσεως.